प्रार्थना करना कब, कहाँ और क्यों
यह आपके विश्वास, अगर कोई है, पर निर्भर करता है। कभी-कभी अपने विचारों को भौतिक रूप से प्रकट करने से आपके अनुभव को और भी संपूर्णता मिल सकती है। विभिन्न लोग प्रार्थना अलग अलग स्थितियों में करते हैं: बैठ कर, घुटनों पर, ज़मीन पर लेट कर, हाथ जोड़ कर, हाथ पकड़ कर, दूसरों के हाथ में हाथ डाल कर, सिर झुका कर, नाच कर, दंडवत हो कर, घूमते हुये, झूमते हुये, आदि।  कुछ लोग आँखें खोल कर प्रार्थना करते हैं; जबकि कुछ आँखें बंद करके। हर धार्मिक व्यक्ति का कुछ विश्वास होता है, जो उसे सही लगता है। आपको क्या सही लगता है? अपने शरीर की स्थिति के बारे में सोचने के अलावा, अन्तरिक्ष में अपने शरीर की स्थिति के बारे में विचार करिए। कुछ धर्मों में किसी दिशा विशेष की ओर मुंह करके प्रार्थना करने का विश्वास है (जैसे कि, मक्का की ओर)। अगर आपके जीवन में कोई आध्यात्मिक जगह हो, तब उसे अपने लिए रिलेटिव (relative) समझिए। आपके विश्वास के आधार पर, प्रार्थना की तैयारी के लिए आपके कुछ रीति रिवाज़ हो सकते हैं। आपको पता चलेगा कि उनसे आप सही मनःस्थिति में आ सकते हैं। आपको जिसमें भी आराम मिले या जो भी उचित लगे उस तरह से तैयारी करिए।  दुनिया भर में, लोग नहाते हैं, तेल चढ़ाते हैं, घंटियाँ बजाते हैं, अगरबत्तियाँ या काग़ज़ जलाते हैं, मोमबत्तियाँ जलाते हैं, ख़ास दिशाओं में मुंह करते हैं, क्रॉस का निशान बनाते हैं, या व्रत करते हैं। कभी-कभी तैयारी के लिए कोई और भी निर्देश देता है, जैसे कि आध्यात्मिक गुरु, समूह प्रार्थना का नेता, या आपका माना हुआ कोई गुरु। यह तैयारी कुछ मिनट पहले भी की गई हो सकती है (जैसे कि नहाना या क्रॉस का निशान बनाना) या कुछ दिन या हफ़्तों पहले से भी की जा सकती है (जैसे कि व्रत और उपवास)। अनेक धर्मों में आपकी वेषभूषा का भी अर्थ होता है। कुछ विशेष कपड़े प्रार्थना सभा के लिए उचित या अनुचित माने जाते हैं। अगर किसी कारणवश आपकी वर्तमान पोशाक की वजह से आपका ध्यान बंट जाता है, तब ऐसा रूप बनाने को चुनिये, जिसकी आपसे और आपकी आध्यात्मिकता से अधिक समानता हो। आप ज़ोर से बोल कर, सोच कर, गा कर प्रार्थना कर सकते हैं। कुछ प्रार्थनाएँ याद करके दोहराई जाती हैं या किसी किताब से पढ़ी जाती हैं, जबकि कुछ दूसरी बातचीत जैसी होती हैं। आप प्रार्थना की शुरुआत भगवान(नों) या मूर्ति(यों) को पुकार कर, और उनकी मदद मांग कर (या जो कुछ भी चाहते हों), कर सकते हैं। इसको करने का कोई ग़लत तरीका नहीं हो सकता है। अगर किसी पहले से याद की हुई प्रार्थना से आपका वांछित संदेश भेजा जा सकता है, तब उसके लिए शब्द तलाश करने की ज़रूरत नहीं है। मगर आपको कोई खास बात कहनी है, कोई सवाल है, या आपके दिमाग़ में कोई चिंता है, तब अनौपचारिक बातचीत भी उतनी ही ठीक रहेगी। आप जवाब मांग सकते हैं, शक्ति मांग सकते हैं, दूसरों को शुभकामनाएँ भेज सकते हैं, या धन्यवाद दे सकते हैं। शायद अच्छा (या बेहतर) व्यक्ति बनने का निवेदन और अपने भगवान से दिशा निर्देश मांगने की प्रार्थनाएँ सबसे आम प्रार्थनाएँ होती हैं।  प्रार्थना के समय की कोई निर्धारित लंबाई नहीं होती है। आखिरकार, आसमान में बैठा वह महान आदमी (या महान महिला(एँ)) बेशक "सुनो, धन्यवाद!" से भी संतुष्ट तो हो ही जाएगा। अपने दिमाग़ को खाली करना और शांत होना प्रार्थना का एक महत्वपूर्ण भाग होता है। लगातार सोचने, बात करने या मेसेज सुनने की चिंता को महसूस मत करिए। आपको समझ में आयेगा कि विचारशील खामोशी में दिमाग़ अधिक खाली रहेगा जिसमें उत्तर पाये जा सकेंगे। कुछ लोग प्रार्थना की शुरुआत और उसका समापन किसी ख़ास शब्द, वाक्य या संकेत से, या खामोशी से एक या दो मिनट बैठ कर या खड़े हो कर, या "आमीन" से करते हैं। जब आपकी प्रार्थना समाप्त हो जाएगी तब आप जान जाएँगे। विचारशील रहते हुये, बस पहले की अपेक्षा थोड़े और आध्यात्मिक हो कर, स्वयं को उस स्थिति से या जगह से हटा लीजिये और अपने काम पर चले जाइए। इससे कोई अंतर नहीं पड़ता कि आप कैसे या किसकी प्रार्थना करते हैं, व्यस्त दिनों में प्रार्थना के  लिए समय निकालना मुश्किल हो सकता है। इससे निबटने का एक तरीका यह हो सकता है कि प्रार्थना को प्रतिदिन की दिनचर्या में शामिल कर लिया जाये, जैसे कि सुबह सो कर उठते ही, रात में सोने जाने से पहले या हर बार भोजन से पहले प्रार्थना करना। प्रार्थना करने के लिए कोई भी समय ग़लत नहीं होता है।  अनेक व्यक्ति भावनात्मक उथल-पुथल के समय प्रार्थना करते हैं, जैसे कि जब वे दुखी होते हैं, भयभीत होते हैं या बहुत खुश होते हैं। आप दिन के किसी भी समय प्रार्थना कर सकते हैं, और उतनी अधिक या कम कर सकते हैं, जितनी आपको अपनी आत्मिक आवश्यकताओं के लिए पर्याप्त लगे। कुछ लोग पूरे दिन अपने आत्मिक संपर्क के बारे में चेतन रह कर सदैव प्रार्थना की स्थिति में रहने को ही अपना लक्ष्य बना लेते हैं। धार्मिक यहूदी दिन में 3 बार प्रार्थना करते हैं (शचरित, मिंचाह और मारिव/अर्विथ) और मुसलमान दिन में 5 बार प्रार्थना करते हैं। मगर बहुत से अन्य लोग, जब कभी भी उनका मन करता है, या जब कोई विशेष अवसर होता है (अपने माता-पिता के लिए, भोजन से पहले वगैरह), यूं ही अनायास प्रार्थना करते हैं । संक्षेप में, आप जो करना चाहें, वही करिए। आप देखेंगे कि आप कभी भी, कहीं भी और कैसे भी प्रार्थना कर सकते हैं। ऐसी जगह रहने से मदद मिल सकती है जहां आपका ध्यान आध्यात्मिकता की ओर हो (जैसे कि चर्च या मंदिर) या जहां का वातावरण आपको अपने आत्मिक संबंध की याद दिलाये (जैसे कि कोई प्राकृतिक स्थल, या कोई ऐसी जगह जहां से विस्तृत दृश्य दिख सके)। आप चुन सकते हैं कि आप दूसरों की उपस्थिति में प्रार्थना करेंगे या एकांत में। कुछ धर्मों में, जैसे कि बौद्ध धर्म में, ध्यान लगाना प्रार्थना का एक स्टैण्डर्ड (standard) रूप (या कभी कभी प्रार्थना करना, ध्यान लगाने का स्टैण्डर्ड रूप) होता है। ऐसी जगह ढूँढना जहां आप स्वयं को शांत कर सकें और अपनी आध्यात्मिकता से संपर्क स्थापित कर सकें, प्रार्थना का एक उतना ही सम्मानीय तरीका है। चाहे वह कोई खुला मैदान हो, या धर्मावलम्बियों का प्रार्थना समूह, आप अपना "प्रार्थना स्थल" खोज निकालिए। अक्सर, प्रार्थना किसी रीति के साथ होती है, जिससे प्रार्थना को उद्देश्य प्राप्त हो जाता है। आने वाले मौसम में सौभाग्य के लिए यह कोई लंबी-चौड़ी आग जलाने की रीति हो सकती है जिसमें बलि दी जाती हो, या यह कोई सीधे सादे विचारपूर्ण शब्द हो सकते हैं, जिनमें भोजन के लिए धन्यवाद दिया गया हो। ज़रूरी नहीं कि इसमें कुछ मांगा जाये, निवेदन किया जाये, प्रश्न किए जाएँ, या धन्यवाद दिया जाये; इसमें तो बस सराहना ही करनी होती है।  प्रार्थना, बातचीत हो सकती है, मगर ऐसा ही हो, यह भी ज़रूरी नहीं है। कुछ धर्मों में प्रार्थना बौद्धिक चिंतन के अवसर के रूप में मानी जाती है। इसके साथ ही, प्रार्थना का  आपसे  कुछ लेना देना नहीं भी हो सकता है। रोमन कैथोलिक परंपरा में कुछ विशेष प्रार्थनाएँ और रिवाज़ शामिल हैं जैसे "प्रायश्चित के कृत्य (acts of reparation)," या दूसरों के पापों की क्षतिपूर्ति करना (amending others' sins)।  जब आप जान जाते हैं कि आप प्रार्थना क्यों कर रहे हैं, तब क्या आप किसी खास से बातें करने का विचार कर रहे हैं? क्या आप डायलॉग (dialogue) की अपेक्षा कर रहे हैं, तब किससे? वह कुछ भी हो सकती है। पुरातन काल से, अनेक धर्मों में प्रार्थनाओं के रीति-रिवाजों में, नाच और गाना शामिल रहे हैं। कुछ ईसाई भी शारीरिक व्यायाम करते समय प्रार्थना करते हैं! जो कुछ भी आपको अपनी आध्यात्मिकता, अपने भगवान के निकट ले जाये, वह प्रार्थना की गतिविधि हो सकती है। अगर दौड़ने का नशा आपको वहाँ तक ले जाता है, बहुत बढ़िया है। अगर बिस्तर में पड़े रहने से ऐसा होता है, तब भी बढ़िया। आप गला फाड़ कर चिल्ला सकते हैं और पहाड़ों की ओर दौड़ सकते हैं बशर्ते कि उससे आप सराहना कर सकें, आश्चर्यचकित हो सकें, या आभारी हो सकें।
प्रार्थना की स्थिति में आ जाइए: प्रार्थना की तैयारी करिए: प्रार्थना शुरू करिए: निवेदन करिए, सवाल पूछिये, या बस अपनी बात सुना दीजिये: प्रार्थना समाप्त करिए: प्रार्थना के लिए समय निकालिए: प्रार्थना करने के लिए कोई अच्छी जगह ढूंढ निकालिए: अपना उद्देश्य जानिए: समझ लीजिये कि प्रार्थना में बनावटी, बौद्धिक ख़ामोशी की ज़रूरत नहीं है:
https://www.wikihow.com/Pray https://www.wikihow.com/Pray
The Act of Prayer When, Where & Why